Γουλιέλμος Μάρσαλ, 2ος κόμης του Πέμπροκ

Ο Γουλιέλμος Μάρσαλ, 2ος κόμης τού Πέμπροκ, αγγλ.: William Marshal, 2nd Earl of Pembroke, γαλλ.: Guillaume le Maréchal (1190 6 Απριλίου 1231) ήταν Άγγλος ευγενής τού Μεσαίωνα και ένας από τούς εγγυητές τής Μάγκνα Κάρτα. Πολέμησε κατά τη διάρκεια τού Α΄ Πολέμου των Βαρόνων, και ήταν παρών στη Μάχη τού Λίνκολν (1217) δίπλα στον πατέρα του Γουλιέλμο Μάρσαλ 1ο κόμη τού Πέμπροκ, ο οποίος ηγήθηκε των αγγλικών στρατευμάτων. Ανέθεσε τη συγγραφή τής πρώτης βιογραφίας ενός μεσαιωνικού ιππότη, με τίτλο L'Histoire de Guillaume le Mareschal , προς τιμήν τού πατέρα του .

 Νεανική ζωή 
Ο Γουλιέλμος γεννήθηκε στη Νορμανδία πιθανότατα την άνοιξη τού 1190, ως ο μεγαλύτερος γιος τού Γουλιέλμου Μάρσαλ 1ου κόμη τού Πέμπροκ, και τής συζύγου του, Ισαβέλλας ντε Κλερ, η οποία ήταν η 4η κόμισσα τού Πέμπροκ & τού Στρίγκυλ. Ήταν μέλος τής οικογένειας των Μάρσαλ.

Το πρώιμο συμβόλαιο γάμου του με την Αλίκη ντε Μπετύν το 1203 και οι σχέσεις του με τον Βαλδουίνο ντε Μπετύν τον νεότερο, και τον Ριχάρδο Σίγουορντ ιππότη του Ωμάλ, μπορεί να υποδηλώνουν ότι κάποια στιγμή είχε ανατραφεί με τον σύμμαχο τού πατέρα του, Βαλδουίνο κόμη τού Ωμάλ. 

Πιάστηκε όμηρος από τον βασιλιά Ιωάννη, όταν ο πατέρας του το 1205 δήλωσε φεουδαρχική υποτέλεια στον εχθρό τής Αγγλίας, βασιλιά Φίλιππο Β΄ τής Γαλλίας, και έζησε από την ηλικία των 15 έως 22 ετών στην αυλή τού βασιλιά Ιωάννη ως εγγυητής τής πιστής συμπεριφοράς τού πατέρα του.  Απελευθερώθηκε από την κηδεμονία όταν ενηλικιώθηκε το 1212, και νυμφεύτηκε το 1214. Το γεγονός ότι η Αλίκη ήταν η μοναδική κληρονόμος τού πατέρα της, τού επέτρεψε να χρησιμοποιήσει τα εδάφη και την επιρροή της για να δημιουργήσει τη δική του ακολουθία ιπποτών, στην οποία περιλαμβάνονταν ο Φουλκ ΦιτςΓουάριν, τα πρώτα του εξαδέλφια, οι τέσσερις αδελφοί Λε Γκρος και ο Βαλδουίνος ντε Μπετύν ο νεότερος, νόθος αδελφός τής συζύγου του. 

 Σταδιοδρομία 

 Ο Πόλεμος των Βαρόνων 

 Κόμης Μάρσαλ 

 Ουαλία και Ιρλανδία 

 Βρετάνη 

 Οικογένεια 
Ο Γουλιέλμος νυμφεύτηκε δύο φορές, αλλά δεν απέκτησε παιδιά εν ζωή: αρχικά, τον Σεπτέμβριο τού 1214, σε ηλικία 24 ετών, ο Γουλιέλμος νυμφεύτηκε την Αλίκη ντε Μπετύν (απεβ. πριν το 1215), κόρη τού συμμάχου τού πατέρα του, Βαλδουίνου τού Μπετύν.

Έπειτα το 1224 ο Γουλιέλμος νυμφεύτηκε την Ελεονώρα τής Αγγλίας, νεότερη κόρη τού βασιλιά Ιωάννη και τής Ισαβέλλας τού Ανγκουλέμ.

 Το τέλος και η ταφή 
Ο Γουλιέλμος απεβίωσε στις 6 Απριλίου 1231. Ο Ματθαίος Πάρις κατέγραψε ότι ο Ούμπερτ ντε Μπεργκ, αρχιδικαστής τής Αγγλίας, κατηγορήθηκε αργότερα για τη δηλητηρίαση τού Γουλιέλμου, αλλά δεν υπάρχουν άλλες πηγές που να το υποστηρίζουν. Τάφηκε στις 15 Απριλίου στην εκκλησία των Ναϊτών στο Λονδίνο, δίπλα στον πατέρα του, όπου μπορεί ακόμη να δει κανείς το επιτάφιο γλυπτό του.

 Παραπομπές 

 Εξωτερικοί σύνδεσμοι 


Κατηγορία:Οικογένεια Μάρσαλ